Document ID: 31997D0647

KOMISSION PÄÄTÖS,
tehty 9 päivänä syyskuuta 1997,
väliaikaisen testimenetelmän yksityiskohtaisesta esittämisestä Pseudomonas solanacearum (Smith) Smith -taudinaiheuttajan määrittämiseksi, toteamiseksi ja tunnistamiseksi perunoissa (97/647/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kun se on muutettuna direktiivillä 97/14/EY (2), ja erityisesti sen 15 artiklan 3 kohdan,
sekä katsoo, että
luvan antamisesta jäsenvaltioille toteuttaa väliaikaisesti Alankomaiden kuningaskuntaa koskevia lisätoimenpiteitä Pseudomonas solanacearum (Smith) Smith -taudinaiheuttajan leviämisen estämiseksi 24 päivänä marraskuuta 1995 tehdyn komission päätöksen 95/506/EY (3), sellaisena kuin se on viimeksi muutettuna päätöksellä 96/599/EY (4), ja erityisesti sen 1 artiklan 2 kohdan a ja bb alakohdassa määrätään, että kun perunat testataan virallisesti tai saatetaan virallisesti valvotun testin alaisiksi, jäsenvaltioiden on Pseudomonas solanacearum (Smith) Smith -taudinaiheuttajan osalta käytettävä Euroopan ja Välimeren maiden kasvinsuojelujärjestön (EPPO) (5) vahvistamaa karanteenimenettelyä N:o 26 tai jotakin muuta direktiivin 77/93/ETY 16 a artiklassa hyväksyttyä menettelyä,
Euroopan yhteisöjen komission pysyvän kasvinsuojelukomitean yhteyteen perustama bakteeriperäisiä kasvitauteja käsittelevä tilapäinen asiantuntijakomitea on määritellyt yksityiskohtaisesti väliaikaisen testimenetelmän, jossa otetaan huomioon EPPO:n karanteenimenettelyn N:o 26 julkaisemisen jälkeen kehitetyt parannetut toteamis- ja testausmenettelyt; kyseinen testimenetelmä on väliaikainen, sillä lisätutkimuksia on odotettavissa erityisesti yksittäisten testien herkkyyden ja spesifisyyden osalta, ja niiden tavoitteena on valita ja yhdenmukaistaa parhaat mahdolliset käytettävissä olevat testit niiden sisällyttämiseksi päivitettyyn testimenetelmään, ja
tässä päätöksessä määrätty väliaikainen testimenetelmä on pysyvän kasvinsuojelukomitean lausunnon mukainen,
ON TEHNYT TÄMÄN PÄÄTÖKSEN.
1 artikla
Päätöksen 95/506/EY, sellaisena kuin se on viimeksi muutettuna, 1 artiklan 2 kohdan a alakohdan bb alakohtaa sovellettaessa Pseudomonas solanacearum (Smith) Smith -taudinaiheuttajaa koskeva, Euroopan ja Välimeren maiden kasvinsuojelujärjestön (EPPO) vahvistama karanteenimenettely N:o 26 on korvattava Pseudomonas solanacearum (Smith) Smith -taudinaiheuttajan määrittämisen, toteamisen ja tunnistamisen osalta tämän päätöksen liitteessä esitetyllä väliaikaisella testimenetelmällä.
2 artikla
Tämä päätös on osoitettu kaikille jäsenvaltioille.
Tehty Brysselissä 9 päivänä syyskuuta 1997.

Labels: 16
17
6